‘บัวหลวง’ปฏิเสธโอนเงินทักษิณเข้าคลัง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ธนาคารกรุงเทพปฏิเสธโอนเงินฝากทักษิณเข้าหลวง ร่อนทำหนังสือขอความชัดเจนจากศาล 
แหล่งข่าวจากกรมบัญชีกลาง เปิดเผยว่า ขณะนี้ธนาคารพาณิชย์ 6 แห่ง อยู่ระหว่างการดำเนินการโอนเงิน 4.63 หมื่นล้านบาท ในบัญชีเงินฝากตามคำสั่งของศาลฎีกาแผนกคดีอาญาของผู้ดำรงตำแหน่งทางการเมืองที่มีคำสั่งให้ยึดทรัพย์ของอดีต พ.ต.ท.ทักษิณ ชินวัตรอดีตนายกรัฐมนตรีและครอบครัวให้กระทรวงการคลัง มีเพียงธนาคารกรุงเทพแห่งเดียวที่ยังไม่ดำเนินการ 
ทั้งนี้ ธนาคารให้เหตุผลว่า ขณะนี้ธนาคารอยู่ระหว่างการขอความชัดเจนเกี่ยวกับคำสั่ง โดยได้ทำหนังสือไปยังศาลฎีกาแผนกคดีอาญาของผู้ดำรงตำแหน่งทางการเมืองดังกล่าวแล้ว หลังจากที่ผู้เสียหายซึ่งเป็นผู้ฝากเงินกับธนาคารอยู่ระหว่างการอุทธรณ์ต่อศาลและขอทุเลาคดี
แหล่งข่าวเปิดเผยว่า หากธนาคารกรุงเทพไม่สามารถโอนเงินตามคำสั่งศาลได้ตามระยะเวลาที่กำหนด ทางอธิบดีกรมบัญชีกลางจะส่งหนังสือบังคับคดีตามคำสั่งศาลไปยังผู้บริหารธนาคารกรุงเทพอีกครั้งเพื่อให้ดำเนินการโอนเงินตามคำสั่ง หากไม่ปฏิบัติตามจะถือเป็นความผิดทางกฎหมาย 
สำหรับผู้เสียหายจะยื่นอุทธรณ์ต่อศาลก็เป็นเรื่องของกระบวนการอุทธรณ์คดี แต่กรมบัญชีกลางจะต้องปฏิบัติตามกฎหมายเช่นกัน
นายพงษ์ภาณุ เศวตรุนทร์ อธิบดีกรมบัญชีกลาง ประกาศถึงความคืบหน้าในการยึดทรัพย์ 4.6 หมื่นล้านบาท ของ พ.ต.ท.ทักษิณ ว่าขณะนี้ทางธนาคารทั้งสองแห่ง ต่างได้เริ่มทยอยโอนเงินมาให้ทางกระทรวงการคลังแล้ว ซึ่งคาดว่าจะแล้วเสร็จภายในเดือน เม.ย.นี้
ดังนั้น บัญชีเงินฝากที่ครอบครัว พ.ต.ท.ทักษิณ มีอยู่ 6 แห่ง ประกอบด้วย ธนาคารไทยพาณิชย์ ธนาคารกรุงเทพ ธนาคารกรุงศรีอยุธยา ธนาคารทหารไทย ธนาคารนครหลวงไทยและธนาคารยูโอบี มีเงินฝากรวมกัน 4.62 หมื่นล้านบาท โดยธนาคารไทยพาณิชย์มียอดเงินฝากสูงสุดกว่า 3 หมื่นล้านบาท